มีเพศสัมพันธ์แล้วเป็นตกขาวค่ะ ตอนแรกสีขาวปกติ เเล้วก็กลายเป็นสีเหลือง มีเยอะขึ้น ไม่ไหลออกมาเลอะ แต่เอากระจกส่องแล้วเห็นได้ชัดว่ามีอยู่ปริมาณมาก ยังไม่สามารถไปพบแต่ไม่แพทย์ตอนนี้ มียาอะไรที่พอจะทานได้ก่อนบ้าง ปล. เกิดจากอะไรคะ กังวลใจค่ะ
สวัสดีค่ะ อาการตกขาวสีเหลืองอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อนหากตกขาวเป็นสีเหลืองติดต่อกันหลายวัน คันระคายเคืองช่องคลอด ควรไปพบสูตินรีแพทย์เพื่อยืนยันการวินิจฉัย และได้ยาที่เหมาะสมกับการติดเชื้อที่อาจจะมีอยู่ต่อไป